32004R1453
L 269/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1453/2004 AL COMISIEI
din 16 august 2004
privind autorizarea permanentă a unor aditivi în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor, în special articolul 3 și articolul 9d alineatul (1) (1),
întrucât:
(1)
Directiva 70/524/CEE conține dispoziții de autorizare a aditivilor destinați utilizării în cadrul Comunității. Se pot autoriza aditivii menționați în anexa C partea II la directiva menționată anterior, fără limitare în timp, în cazul în care sunt îndeplinite anumite condiții.
(2)
Utilizarea preparatului de Bacillus licheniformis (DSM 5749) și de Bacillus subtilis (DSM 5750), care aparțin grupului de microorganisme, a fost autorizată pentru prima dată provizoriu pentru scroafe de Regulamentul (CE) nr. 2437/2000 al Comisiei (2).
(3)
S-au furnizat date noi pentru susținerea cererii de autorizare pe durată nedeterminată a acestui preparat. S-a constatat în urma examinării acestei cereri că se îndeplinesc condițiile stabilite de Directiva 70/524/CEE pentru acest tip de autorizare.
(4)
În consecință, ar trebui autorizată pe durată nedeterminată utilizarea acestui preparat pentru scroafe, în condițiile prevăzute în anexa I.
(5)
Utilizarea preparatului de Bacillus cereus var. toyoi (NCIMB 40112/CNCM I-1012), care aparține grupului de microorganisme, a fost autorizată pentru prima dată provizoriu pentru porcii pentru îngrășare de Directiva 94/17/CE a Comisiei (3).
(6)
În raportul despre Bacillus cereus var. toyoi (NCIMB 40112/CNCM I-1012), adoptat la 5 decembrie 2001, Comitetul științific pentru nutriția animală (CSNA) confirmă faptul că acest preparat îndeplinește toate condițiile prevăzute la articolul 3a litera (b) din Directiva 70/524/CEE atunci când este utilizat la purcei, porci pentru îngrășare și scroafe. În acest raport, CSNA a emis un aviz favorabil referitor la eficiența acestui preparat atunci când este utilizat la purcei de până la două luni și la scroafe.
(7)
S-au furnizat date noi pentru susținerea cererii de autorizare pe durată nedeterminată a preparatului menționat anterior.
(8)
Autoritatea Europeană pentru Siguranța Alimentară (AESA) a fost solicitată să emită un aviz referitor la eficacitatea acestui preparat atunci când este utilizat ca aditiv alimentar pentru porcii pentru îngrășare. În avizul adoptat la 7 mai 2004, AESA stabilește că acest preparat este eficace și se constată în urma evaluării că se îndeplinesc condițiile stabilite de Directiva 70/524/CEE pentru acest tip de autorizare.
(9)
În consecință, trebuie ar trebui autorizată utilizarea acestui preparat pentru porcii pentru îngrășare, pe durată nedeterminată, în condițiile prevăzute în anexa I.
(10)
Utilizarea preparatului de endo-1,4-beta-xilanază și de endo-1,4-beta-glucanază produse de Aspergillus niger (CBS 600.94), care aparțin grupului de enzime prevăzut la primul rând din anexa II, a fost autorizată pentru prima dată provizoriu pentru puii pentru îngrășare, curcanii pentru îngrășare și purcei de Regulamentul (CE) nr. 654/2000 al Comisiei (4).
(11)
Utilizarea preparatului de endo-1,4-beta-glucanază și de endo-1,4-beta-xilanază produse de Aspergillus niger (CBS 600.94), care aparțin grupului de enzime prevăzut la al doilea rând din anexa II, a fost autorizată pentru prima dată provizoriu pentru puii pentru îngrășare de Regulamentul (CE) nr. 654/2000 al Comisiei.
(12)
Utilizarea preparatului de endo-1,3(4)-beta-glucanază produs de Trichoderma longibrachiatum (ATCC 2106) și de endo-1,4-beta-xilanază produs de Trichoderma longibrachiatum (IMI SD 135) și de poligalacturonază produs de Aspergillus aculeatus (CBS 589.94), care aparțin grupului de enzime, a fost autorizată pentru prima dată provizoriu pentru porcii pentru îngrășare de Regulamentul (CE) nr. 2690/99 al Comisiei (5).
(13)
Utilizarea preparatului de endo-1,3(4)-beta-glucanază și de endo-1,4-beta-xilanază produse de Aspergillus niger (phoenicis) (NRRL 25541) și de alfa-amilază produs de Aspergillus oryzae (ATCC 66222), care aparțin grupului de enzime, a fost autorizată pentru prima dată provizoriu pentru purcei de Regulamentul (CE) nr. 1636/99 al Comisiei (6).
(14)
Utilizarea preparatului de endo-1,4-beta-xilanază produs pe bază de Trichoderma longibrachiatum (CNCM MA 6-10W), care aparține grupului de enzime, a fost autorizată pentru prima dată pentru puii pentru îngrășare de Regulamentul (CE) nr. 1436/98 al Comisiei (7).
(15)
S-au furnizat date noi pentru susținerea cererii de autorizare pe durată nedeterminată a celor cinci preparate enzimatice menționate anterior. S-a constatat în urma examinării acestei cereri că se îndeplinesc condițiile stabilite de Directiva 70/524/CEE pentru acest tip de autorizare.
(16)
În consecință, ar trebui autorizată utilizarea acestor cinci preparate enzimatice, pe durată nedeterminată, în condițiile prevăzute în anexa II.
(17)
Examinarea acestor șapte cereri scoate în evidență faptul că ar trebui impuse anumite proceduri pentru a proteja lucrătorii împotriva expunerii la aditivii menționați în anexe. Această protecție trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (8).
(18)
Măsurile prevăzute de prezentul regulament sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatele care aparțin grupului de „microorganisme” și de „enzime”, menționate în anexele I și II, sunt autorizate, pe durată nedeterminată, ca aditivi pentru hrana animalelor, conform condițiilor stabilite în anexele respective.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 august 2004.